

TIEDOTE 1.2.2024

**Kenialaiset nuoret rohkaisevat näyttelyssä: Aina on toivoa!**

Torstaina 21. maaliskuuta Espoossa Helinä Rautavaaran museossa avautuu uudenlainen näyttely From Zero to Hero.

”Nimi kuvastaa meidän omaa elämänmuutostamme”, sanoo nairobilainen Amina Nyiva.

Hän ja kahdeksan kenialaista näyttelyn tekijää ovat kaikki asuneet nuorina Nairobin kaduilla, koska eivät saaneet riittävästi turvaa. Monet heistä päätyivät käyttämään päihteitä ja tekemään rikoksia. Nykyisin he ovat aktivisteja ja auttavat nuoria omissa yhteisöissään.

Helinä Rautavaaran museo kutsui nairobilaisryhmän luomaan näyttelyä.

”Tämän näyttelyn viesti on toivo”, sanoo Brian Latepa.

Näyttely koostuu valokuvista, videoista, VR-kokemuksesta sekä Amina Nyivan kodin mukaan rakennetusta asunnosta, joka toimii myös kynsistudiona. Kenialaisnuoret valitsivat museoon myös henkilökohtaisia esineitään, jotka kuvastavat heidän elämänmuutostaan.

Olipa oma elämäntilanne millainen tahansa, kenialaiset kannustavat suomalaisia puhumaan.

”Epäonnistumiset saattavat hävettää, mutta ei vaikeneminen ainakaan oloa paranna”, sanoo Peris Lila.

Näyttely on maksutta esillä Espoon keskuksessa. Museossa pidetään näyttelyn ajan ilmaisia työpajoja yläkoululaisille ja toisen asteen opiskelijoille. Yleisömanagerin vetämän tilaisuuden voi myös tilata maksutta suoraan kouluun. Toiminnot toteutetaan ulkoministeriön tuella.

Näyttely on avoinna 21.3.2024 lähtien aina 2.2.2025 asti.

*Lisätietoja:*

*Ilona Niinikangas, museon johtaja, P. 046 8511 815 ilona.niinikangas@helinamuseo.fi*

*Kaisa Viitanen, kuraattori, P. 0400408503, kaisaxviitanen@gmail.com*